ร้านแดงอาหารทะเล อยู่ระหว่างทางเข้าดอนหอยหลอด
ชื่อร้านบอกอยู่แล้วว่า ร้านอาหารทะเล
ของทะเลที่นี่สดจริงๆ 

กุ้งอบเกลือ ... กุ้งสด เนื้อแน่นและรสชาติหวานเนื้อกุ้งดี แต่ตัวเล็กไปหน่อย เคยกินที่ร้านนี้ไม่นาน ตัวใหญ่กว่านี้เยอะ เลยผิดหวังนิดหน่อย

ปูนึ่ง ... เป็นปูทะเลนึ่ง โลละ 1,500 บาท ขายเป็นตัว ตัวละเกือบๆ 1 กิโล ปูสด เนื้อแน่น รสชาติดี แต่ราคาสูงไปนิด 
น่าจะมีปูม้าขายด้วย จะได้เป็นทางเลือกของคนชอบกินปู แต่ไม่อยากกินแบบราคาสูงมาก

ปลาทูตาเตี๊ยะ ... อันนี้เป็นอาหารขึ้นชื่อของร้าน เข้าใจว่า เพราะรสชาติดี ราคาถูก เหมาะกับการสั่งมากินให้อิ่ม ละค่อยกินอาหารทะเลให้หายอยาก ไม่งั้นราคาอาจบานปลายได้
รสชาติปลาทูตาเตี๊ยะจานนี้ โอเคเลย ปลาทูเนื้อแน่นกลางๆ ไม่ได้แน่นมาก ที่อร่อยคือน้ำราด หวานหอม กลมกล่อมดี